cyanic-selkie/wikianc huggingface dataset:
Toiminnallinen alue
Toiminnallisessa aluejaossa alue rajataan siten, että toisiinsa toiminnallisesti kytkeytyvät aluejärjestelmän osat muodostavat yhden aluekokonaisuuden tietyllä hierakiatasolla. Toiminnalla tarkoitetaan aina maapallolla tapahtuvaa liikettä, kuten liikennevirtoja tai muuttoliikettä.
Liikennevirrat voivat olla tavaroiden, ihmisten, tiedon tai rahan liikkumista paikasta toiseen. Näin voidaan erottaa esimerkiksi omaksi toiminnalliseksi alueekseen Suomen 4G-verkon kattavuusalue, Suomen rautatieverkosto tai alueet, joilta tulee pakolaisia Eurooppaan. Toiminnalliset alueet muuttuvat jatkuvasti ja niihin vaikuttavat monet tekijät. Talousmaantieteessä voidaan puhua esimerkiksi Suomen vientialueista.
Nodaalialue on yleinen toiminallinnen alue, joka perustuu keskuksen ja vaikutusalueen väliseen vuorovaikutukseen, esimerkiksi palveluja tarjoava kaupunki ja sen vaikutusalue, josta kaupunki saa resursseja, kuten raaka-aineita.
Wezembeek-Oppem
Wezembeek-Oppem on kunta Belgiassa. Vuonna 2021 siellä arvioitiin olevan noin 14 254 asukasta.
Hallinnollinen alue
Hallinnollisista alueista löytyy usein paljon tilastoja ja muuta dataa. Jo antiikin ja keskiajalla on tehty veroluetteloja ja kirkonkirjoja, joiden avulla voidaan mallintaa ja kuvata eri alueita eri aikakausina. Koropleettikartat pohjautuvat aina hallinnollisiin alueisiin.
Antiikin Kreikassa ensimmäiset hallinnolliset alueet olivat kaupunkivaltioita, poliksia. Rooman valtakunnasta tuli Euroopan ensimmäinen suurvalta. Keskiajalla keskeisiä olivat kylät ja feodaaliherrojen hallitsemat alueet sekä kuningaskunnat. Ensimmäiset kansallisvaltiot alkoivat muodostua keskiajan jälkeen uudella ajalla.
Imperialismin aikana Euroopan maat jakoivat lähes koko maailman keskenään, esimerkiksi Afrikan rajat päätettiin viivottimella vuoden 1884 Berliinin konferensissa. Yhä edelleen useiden Afrikan maiden rajat noudattavat näitä linjoja, jotka eivät perustuneet esimerkiksi paikallisiin heimoalueisiin. Tämä on myös aiheuttanut useita sotia.
Hissimusiikki
Hissimusiikki (myös muzak) on muun muassa odotustiloissa, hisseissä ja julkisissa rakennuksissa soitettavaa hiljaista taustamusiikkia, jonka tarkoitus on olla neutraalia ja huomiota herättämätöntä. Varsinkin anglosaksisissa maissa hissimusiikista käytetään nimitystä muzak, joka juontuu Muzak-nimisestä yhtiöstä, joka oli eräs ensimmäisistä hissimusiikkia tuottaneista yhtiöistä.
Hissimusiikkina voidaan käyttää esimerkiksi tunnettujen pop-kappaleiden kevyesti sovitettuja instrumentaaliversioita, mutta on olemassa myös varta vasten taustamusiikiksi sävellettyä musiikkia, jota pidetään jossakin määrin omana tyylilajinaan. Hissimusiikki tyylilajina on vahvasti melodiaan painottuvaa, tempoltaan hitaanpuoleista musiikkia, jota soitetaan pehmeä-äänisillä soittimilla kuten sähköpianolla. Joskus aidot soittimet on korvattu syntetisaattorin äänillä. Silloin kun taustamusiikkina käytetään pop-musiikin tunnettuja kappaleita, on soittimina usein jousipainotteinen kevyt orkesteri tai esimerkiksi hillitty latinalaisvaikutteinen ryhmä.
Sanoja ”hissimusiikki” ja ”muzak” käytetään myös pilkkanimityksinä huonona, erityisesti mitäänsanomattomana ja tylsänä pidetylle musiikille. Pilkkanimenä muzakia on käytetty erityisesti smooth jazzista ja easy listening -musiikista, jotka molemmat ovat tarkoituksella kevyeksi ja "helpoksi kuunneltavaksi" sävellettyä instrumentaalimusiikkia.
Lähteet
バックグラウンドミュージック
Homogeeninen alue
Homogeeninen alue on jonkin tai joidenkin ominaisuuksiensa puolesta samankaltainen koko alueella ja eroaa ympäristöstään, esimerkiksi luonnonmaantieteelliset kasvillisuusalueet, kuten tundra, taiga, lehtimetsä, savanni ja aavikko, kulttuurimaantieteessä maankäytölliset kaupunki, maaseutu ja teollisuusalue tai kulttuuriset alueet, kuten eteläeurooppalainen tai angloamerikkalainen kulttuuripiiri tai esimerkiksi valtauskonnon mukaan, kristinusko, buddhalaisuus, juutalaisuus. Homogeeninen alue on mahdollisimman samankaltainen laadullisten tai määrällisten elementtien suhteen. Laadullinen elementti on esimerkiksi valtakasvilajit ja määrällinen sademäärä tai keskilämpötila.
Luonnonmaantieteessä maailma voidaan jakaa kasvillisuuden ohella myös esimerkiksi ilmastoalueisiin, joissa vuotuiset sääolot ovat samankaltaiset, esimerkiksi meri-, manner, monsuuni- tai sademetsäilmasto. Tarkkailtaessa lähemmin yhdessä ilmastoalueessa on lukuisia erilaisia mikroilmastoja. Samoin esimerkiksi kasvillisuusalueilla, vaikkapa havumetsävyöhykkeellä on niin mustikka- ja käenkaalityypin kuusimetsää kuin puolukka- ja kanervatyypin mäntymetsää. Rajaaminen riippuu kuinka tarkasti ja mitä ominaisuuksia ja ilmiöitä tutkitaan. Kasvillisuusalueen rajaus voi siis perustua esimerkiksi pelkkään puustoon tai tarkastella kasviston omaleimaisuutta monipuolisemmin. Maapallon suurekosysteemejä sanotaan biomeiksi. Ekosysteemit, kuten kaupungit, joissa ihmistoiminnan funktiot määrittävät sen olennaisesti ovat antromeereja.
Luonnonmaantieteelliset aluejaot perustuvat usein kasvillisuuden ja ilmaston ohella esimerkiksi vesistöihin ja geomorfologiaan. Näin voidaan erottaa esimerkiksi Järvi-Suomi järviensä tai Vaara-Suomi pinnanmuotojensa perusteella omiksi homogeenisiksi alueikseen.
Homogeenisiin alueisiin perustuu suomalaisen maantieteilijän J. G. Granön kehittämä maisemamaantiede, jonka hän esitti teoksessaan Puhdas maantiede (1929). Granö jakoi kirjassaan Suomen maantieteelliset alueet (1931) maamme lukuisiin erityyppisiin maisema-alueisiin. 1990-luvulla tehdyssä Suomen maisemamaakuntajaossa Suomi on jaettu kymmeneen maisemamaakuntaan, ja toinen hieman tästä poikkeava maisema-aluejako on tehty Suomen kartaston viidennessä laitoksessa vuonna 1993.
Kulttuurimaantieteessä voidaan tehdä hyvinkin mielikuvituksellisia aluejakoja, kuten Euroopan jako viini- olut- ja vodka-Eurooppaan.
James Milner
James Milner (s. 4. tammikuuta 1986 Horsforth, Leeds) on englantilainen jalkapalloilija, joka edustaa kaudesta 2023–2024 lähtien Englannin Valioliigassa pelaavaa Brightonia. Hänen pelipaikkansa on keskikentän oikea laita.
176-senttinen Milner aloitti ammattilaisuransa Leedsissä vuonna 2002. Hän debytoi joukkueessa 10. marraskuuta 2002 ja teki ensimmäisen maalinsa 26. joulukuuta 2002. Milneristä tuli Valioliigan nuorin maalin tehnyt pelaaja ollen 16 vuoden 357 päivän ikäinen. Myöhemmin Evertonin James Vaughan rikkoi ennätyksen.
Syyskuussa 2003 Milner solmi Swindon Townin kanssa kuukauden kestävän lainasopimuksen. Swindonissa Milner teki 2 maalia 6 pelaamassaan ottelussa. Lokakuussa hän palasi takaisin Leedsiin.
2. heinäkuuta 2004 Newcastle hankki keskikenttäpelaajan itselleen. Debyyttimaalinsa Newcastlessa Milner teki Aasian ottelukiertueella hongkongilaista Kitchee:tä vastaan 1–1-tasapeliin päättyneessä ottelussa. Milner teki myös debyyttimaaottelunsa Englannin alle 21-vuotiaiden maajoukkueessa maaliskuussa 2004 Ruotsia vastaan.
Kauden 2004–2005 alussa Newcastle erotti valmentaja Bobby Robsonin ja tilalle tuli Graeme Souness. Uusi valmentaja valitsi Milnerin avauskokoonpanoon vain 13 kertaa, mutta otteluita hänelle kuitenkin kertyi kauden aikana 41.
Kaudella 2005–2006 Milner pelasi 22 ottelua lainalla Aston Villassa.
17. heinäkuuta 2005 Milner teki ensimmäisen eurocupmaalinsa 3–1-voittoon päättyneessä Intertoto Cup -ottelussa slovakialaista FK ZTS Dubnicaa vastaan.
17. elokuuta 2010 hän teki sopimuksen Manchester Cityn kanssa. Hänestä arvioitiin maksettavan yhteensä 26 miljoonan punnan siirtokorvaus, josta Aston Villaan matkanneen Stephen Irelandin osuus 8 miljoonaa puntaa.
Milner voitti Cityssä Valioliigan mestaruuden 2012 ja 2014, FA Cupin 2011, Liigacupin 2014 sekä Community Shieldin 2012. Hän pelasi Cityssä 147 liigaottelua, joissa teki 13 ja syötti 30 maalia. Mestarien liigan 20 ottelussa hän viimeisteli kaksi ja syötti neljä maalia. Eurooppa-liigassa hän pelasi seitsemän ottelua, ja antoi yhden maalisyötön. .
Liverpool hankki Milnerin vapaalla siirrolla kesäkuussa 2015. Hän oli voittamassa Mestarien liigaa 2019. Seuraavalla kaudella hän voitti Valioliigan mestaruuden, seurajoukkueiden maailmanmestaruuden ja UEFA Super Cupin. FA Cupin ja Englannin liigacupin hän voitti 2022. Hän pelasi Liverpoolissa 230 valioliigaottelua, joissa hän teki 19 ja syötti 27 maalia. Mestarien liigan 53 ottelussa hän teki kaksi ja syötti 12 maalia. Eurooppa-liigassa hän pelasi 12 otteluaa sekä teki kaksi ja syötti kolme maalia.
Milner siirtyy ilmaissiirrolla Valioliigan Brightoniin kesällä 2023.
Milner pelasi ensimmäisen A-maaottelunsa Englannin joukkueessa Alankomaita vastaan elokuussa 2009. Ainoan maaottelumaalinsa hän teki Moldovaa vastaan syyskuussa 2012. Hän pelasi Englannin joukkueessa MM-kilpailuissa kolme ottelua 2010 ja yhden ottelun 2014 sekä EM-kilpailuissa neljä ottelua 2012 sekä yhden ottelun, uransa viimeisen maaottelun, 2016.
Burial
Burial on norjalaisen Extol-yhtyeen ensimmäinen studioalbumi, joka julkaistiin 22. joulukuuta 1998. Allmusicin Mike DaRoncon mukaan albumi oli "tuulahdus raikasta ilmaa tyylilajissa, joka painopiste on saatanallisissa metkuissa." Vuonna 2010 HM-lehti sijoitti albumin 13. sijalle 100 kaikkien aikojen parasta kristillistä metallialbumia -listallaan.
Yleiskatsaus
Albumi äänitettiin Børud Lydskredderissä, Norjassa ja masteroitiin The Mastering Roomissa. Burial oli ruotsalaisen levy-yhtiön Endtime Productionsin ensimmäinen julkaisu. Burialin musiikkityyliä on luokiteltu joko death-black metaliksi tai yksinkertaisesti metalliksi, koska elementtejä on useasta metallimusiikin alalajista. Burial on pääasiassa sekoitus power metalia, vanhan liiton death metalia ja perinteistä heavy metalia, josta esimerkkinä toimii "Renhetens Elv" -kappaleen pääriffi. Lisäksi kappaleet sisältävät väliosia, jotka sekoittavat elementtejä muun muassa industrialista, kuten kappaleella "Justified" sekä jazzista ja sinfonisesta musiikista, kuten kappaleella "Tears of Bitterness". Vieraileva muusikko Maria Riddervold vastaa viulun soitosta kappaleilla Embraced ja "Tears of Bitterness". Kappale "Jesus Kom Til Jorden For Å Dø" on doom metal -sovitus samannimisestä virrestä.
Allmusicin mukaan musisointi Burialilla on virtuoosimaista, teknisesti poikkeuksellisen tarkasti soitettua sekä sisältää yllättäviä sovituksia ja kokeellisia kappalerakenteita. Korroosio.fi:n kriitikko Aki Nuopponen kuvaili Burialin sisältävän "paljon erilaisia tyylittelyjä, kuten lähes äärimmäisimpiä aggressiivisia tykityksiä ja kauniisiin mittoihin yltäviä kitaraharmonioita, pääpainon ollessa kuitenkin varsin kieroutuneissa riffittelyissä ja ärhäköissä suunnissa." Burialia on nimitetty "mestariteokseksi", ja albumin julkaisun aikaan norjalaislehti Scream nimitti Extolia "Norjan toiseksi parhaimmaksi metalliyhtyeeksi".
Baku–Tbilisi–Ceyhan-öljyputki
thumb|350px|Baku–Tbilisi–Ceyhan-öljyputken reitti. Baku–Tbilisi–Ceyhan-öljyputki kuljettaa raakaöljyä 1 768 kilometrin matkan Azerbaidžanin öljykentiltä Kaspianmeren rannalta Georgian läpi Turkin Horasanin ja Erzurumin kautta Ceyhanin satamakaupunkiin Välimeren rannalle. Se on maailman toiseksi pisin öljyputkisto Venäjän Družban putkiston jälkeen. Putkeen alettiin pumpata öljyä 10. toukokuuta 2005 ja se saavutti Turkin Ceyhanin noin vuotta myöhemmin, 28. toukokuuta 2006.
Kaspianmeren ympäristössä on arvioitu olevan 220 miljardin barrelin öljyvarat, mikä riittää maailman kahdeksan vuoden käyttöön. Öljyntuotannon ennustetaan nousevan 1,5 miljoonaan barreliin päivässä (koko maailman öljyntuotanto on noin 75 miljoonaa barrelia päivässä)
Putken omistajat ovat BP (30,1 %), State Oil Company of Azerbaijan (25,0 %), Unocal (USA; 8,90 %), Statoil (Norja, 8,71 %), Türkiye Petrolleri Anonim Ortaklığı (TPAO) (Turkki; 6,53 %), Eni/Agip (Italia; 5,00 %), Total (Ranska 5,0 %), Itochu (Japani; 3,4 %), Inpex (Japani; 2,50 %), ConocoPhillips (USA; 2,50 %) ja Amerada Hess (USA; 2,36 %)
Kuljetusmaksut tuovat Georgialle 1,5 % sen bruttokansantulosta. Muutenkin öljyputki on Kaspian alueen maille hyvin tärkeä osa itsenäisyydestä Venäjästä, koska se on ainoa tapa viedä öljyä Venäjästä riippumatta.
Kylmäkuivaus
thumb|Tyypillisessä [[faasidiagrammissa kaasun ja nesteen rajalinja kulkee kolmoispisteestä kriittiseen pisteeseen. Kylmäkuivaus (sininen nuoli) vie järjestelmän kolmoispisteen ohi välttäen nesteen muuttumisen suoraan kaasuksi, mikä tapahtuu normaalissa kuivauksessa (vihreä nuoli).]] Kylmäkuivaus eli lyofilisaatio on kuivausmenetelmä (dehydraatiomenetelmä), jota käytetään helposti pilaantuvien materiaalien säilöntään tai tekemään materiaalista helpommin kuljetettavaa. Kylmäkuivauksessa kuivattava materiaali jäädytetään ja kuivataan sublimaatiolla alhaisessa ilmanpaineessa, jonka ansiosta kuivaamiseen voidaan käyttää normaalia alhaisempia lämpötiloja.
Baku–Tbilisi–Ceyhan-öljyputki
Terroristien hyökkäys 22. joulukuuta 2006 tuhosi osan putkea. Myös 6. elokuuta 2008 tapahtui Turkissa merkittävä putken räjähdys, jota epäiltiin PKK:n aiheuttamaksi, mutta todennäköisesti kyseessä oli tekninen ongelma. Epävarmuuden vuoksi Georgia on joutunut hankkimaan öljyä ja kaasua myös Venäjältä ja Iranista, mikä on ollut sille ongelmallista. Venäjä on kiristänyt hintoja ylöspäin, koska Iran ei ole toimitusvaikeuksien takia pystynyt myymään öljyä Georgialle.
Kylmäkuivaus
Kylmäkuivausprosessi
Kylmäkuivaus voidaan jakaa kolmeen vaiheeseen: jäädytykseen sekä primaariseen ja sekundaariseen kuivumisvaiheeseen.
Jäädytys
Laboratoriossa jäädytys voidaan suorittaa pyörittämällä kuivausastiassaan olevaa materiaalia mekaanisesti, kuivalla jäällä, metanolilla tai nestemäisellä typellä viilennetyssä kylmähauteessa. Laajemmassa mittakaavassa kuivattavan materiaalin jäädytys suoritetaan kylmäkuivauskoneella itsellään. Jäädytysvaiheessa on tärkeää, että materiaali jäädytetään alle eutektisen pisteensä, jolloin kiinteä aine sublimoituu sulamisen asemesta kuivausvaiheessa. Jäädytyksen nopeus ratkaisee muodostuvien kiteiden koon. Hidas jäädyttäminen aiheuttaa suurempien kiteiden ja pienempien jäätyneen materiaalin pinta-alojen muodostumisen ja nopea pienempien kiteiden ja laajempien pinta-alojen muodostumisen. Jäädytetyn materiaalin pinta-alalla on vaikutusta kuivumisnopeuteen, sillä laajempi pinta-ala nopeuttaa kuivumista.
Amorfisilla aineilla on eutektisen pisteen sijasta nk. kriittinen lämpötila (lasisiirtymälämpötila), jonka alapuolella tuotetta on pidettävä kylmäkuivauksessa ehkäisemään sulamista ja lasitilan kollapsoitumista primaarisen ja sekundaarisen kuivumisen aikana.
Primaarinen kuivumisvaihe
Primaarisessa kuivumisvaiheessa kuivattavasta materiaalista sublimoituu jäätynyt vesi eli ”liikkuvat vesimolekyylit”. Primaarisen kuivumisvaiheen aikana ilmanpainetta alennetaan osittaisen tyhjiön aikaan saamiseksi kylmäkuivausjärjestelmässä ja lämpötilaa nostetaan riittävästi veden sublimaation käynnistämiseksi. Tässä vaiheessa n. 98 % materiaalin vedestä sublimoituu. Tämä vaihe voi olla hidas, koska kuivumista nopeuttavia korkeampia lämpötiloja ei voida käyttää, koska materiaalin rakenne voisi muuttua. Kylmäkuivauslaitteistossa on kylmäkondensaattori, joka sitoo kuivattavasta materiaalista vapautuvaa vesihöyryä jäädyttämällä sen uudelleen, jolloin höyry ei pääse heikentämään tyhjiöpumpun toimintaa. Sublimaation ajava voima on kondensaattorin ja kuivattavan materiaalin välinen lämpötilaero. Mitä alhaisempaa kondensaattorin lämpötilaa käytetään, sitä tehokkaampaa kuivuminen on. Kondensaattorin lämpötila on tyypillisesti alle −50 °C. Kun kylmäkuivauslaitteiston lämpötila on muuttumaton, kuivumisen eli sublimaation nopeuteen vaikuttavat kuivattavan tuotteen pinta-ala, tuotteen sublimaatiorintaman höyrynpaineen ja tuotteen astiassa vallitsevan osittaisen höyrynpaineen välinen erotus ja kuivatun tuotekerroksen aiheuttama resistenssi höyryn virtaukselle.
Sekundaarinen kuivumisvaihe
Sekundaarisessa kuivumisvaiheessa sublimoituu kuivattavaan materiaaliin adsorboitunut vesi. Tätä vaihetta säätelevät materiaalin adsorptioisotermit. Tässä vaiheessa lämpötilaa nostetaan jopa korkeammalle kuin primaarivaiheessa, jotta vesimolekyylien ja jäädytetyn materiaalin fysikokemialliset vuorovaikutukset saataisiin katkaistuksi. Yleensä myös ilmanpainetta alennetaan sublimaation tehostamiseksi. Sekundaarivaiheen lämpötila ja kestoaika vaikuttavat kuivatun tuotteen jäännöskosteuteen, jolla voi olla suuri merkitys tuotteen stabiilisuudelle.
Kylmäkuivauksen päätyttyä tyhjiö poistetaan inertillä kaasulla (esimerkiksi typpi) ennen tuotteen altistamista ilmakehälle. Tuote voidaan myös sulkea ilmatiiviisti estämään kosteuden uudelleen sitoutumista tuotteeseen.
Kylmäkuivattujen tuotteiden ominaisuuksia
Jos kylmäkuivattu aine suljetaan astiaansa kosteuden uudelleen absorption ehkäisemiseksi, aineella voi olla säilyvyysaikaa useita vuosia. Merkittävästi pienentynyt vesipitoisuus estää pieneliöiden ja entsyymien toimintaa, mitkä normaalisti pilaisivat tai hajottaisivat tuotteen.
Kylmäkuivaus aiheuttaa aineelle vähemmän vaurioita kuin muut korkeampia lämpötiloja käyttävät kuivausmenetelmät. Kylmäkuivauksessa tuotteiden saannot ovat yleensä hyviä, sillä aineet kuivataan keruuastiassaan. Kylmäkuivaus ei yleensä kutista tai koveta kuivattavaa materiaalia. Maut ja tuoksut pysyvät yleensä muuttumattomina, mikä tekee kylmäkuivauksesta suositun ruoan säilytyskeinon. Valitettavasti veden ohella muutkin haihtuvat aineet voivat sublimoitua, kuten etikkahappo ja alkoholit, mikä johtaa joskus ei-haluttuihin tuloksiin.
Kylmäkuivatut tuotteet voidaan rekonstituoida (rehydratoida) eli saattaa valmiiksi vedellä tai muulla liuoksella nopeammin ja helpommin, koska kylmäkuivaus aiheuttaa tuotteeseen liukenemista edistäviä mikroskooppisia huokosia jääkiteiden sublimoituessa niiden kohdalta. Tästä on merkitystä erityisesti farmaseuttisissa sovelluksissa. Kylmäkuivaus voi pidentää joidenkin farmaseuttisten aineiden säilyvyyttä monia vuosia.
Farmasia ja bioteknologia
Farmaseuttinen teollisuus käyttää kylmäkuivausta esimerkiksi rokotteiden ja muiden injektoitavien lääkkeiden säilyvyysaikaa pidentämään. Kun materiaalissa ei ole vettä ja se on huolellisesti suljettu astiaansa, sitä on helppo varastoida, kuljettaa ja myöhemmin rekonstituoida alkuperäiseen muotoonsa injektioksi. Arviolta noin puolet rekombinantti-DNA-teknologialla valmistetuista proteiineista on markkinoilla kylmäkuivattuina jauheina.
Elintarviketeollisuus
Kylmäkuivattu jäätelö on hyvin tunnettu esimerkki kylmäkuivatusta tuotteesta. Avaruuslentäjien ruoan tulee olla kevyessä ja helposti kuljetettavassa muodossa, joten kylmäkuivatut valmisteet sopivat heille hyvin. Myös retkeilijöiden on helpompi kuljettaa kylmäkuivattua juomajauhetta mukanaan, jonka he voivat sitten tarvittaessa tehdä juotavaksi saatavilla olevalla vedellä. Pikakahvia valmistetaan myös kylmäkuivauksella huolimatta kylmäkuivauksen korkeista kustannuksista.
Teknologinen teollisuus
Kemiallisessa synteesissä valmistuneet tuotteet usein kylmäkuivataan, jotta niistä tulisi pysyvämpiä tai helpompia liuottaa veteen jatkokäytössä. Kylmäkuivausta voidaan käyttää myös jälkipuhdistukseen, koska sillä voi tehokkaasti poistaa liuottimet. Lisäksi sillä voidaan väkevöittää alhaisen molekyylipainon omaavia aineita, jotka olisivat liian pieniä suodatukseen.
Hautaus
Ruotsalainen biologi Susanne Wiigh-Mäsak kehitti vuonna 1999 tekniikan ruumiiden kylmäkuivaamiseksi ja pulveroimiseksi. Tekniikassa, jota kutsutaan promessoinniksi, ruumis jäädytetään nestetypellä, jolloin siitä poistuu kaikki kosteus. Kuivunut ruumis täristetään tomuksi, josta poistetaan ylimääräiset aineet, kuten metallit. Biohajoavassa arkussa haudattava tomu maatuu nopeasti alle vuodessa.
Ongelmia ja käytön keskittyminen
Kylmäkuivaus on suhteellisen kallis prosessi. Laitteisto maksaa noin kolme kertaa enemmän kuin muut erotteluprosessilaitteistot ja lisäksi laitteiston toiminta kuluttaa paljon energiaa. Kylmäkuivaus vie myös aikaa. Näistä syistä kylmäkuivausta sovelletaan lähinnä lämpöherkille materiaaleille kuten proteiineille, entsyymeille, pieneliöille ja veriplasmalle. Alhaiset käyttölämpötilat minimoivat em. herkkien materiaalien vauriot. Vaikka kylmäkuivaus onkin hellävarainen kuivausmenetelmä, jäädytys ja dehydraatio altistavat esimerkiksi proteiinit erilaisille rasituksille, jotka voivat heikentää niiden biologista aktiivisuutta. Käyttämällä kryo- ja lyoprotektantteja eli jäädytys- ja kuivausvaiheen suoja-aineita voidaan kylmäkuivauksen aiheuttamia rasituksia ja vaurioita vähentää vielä pienemmiksi.
Jay Nixon
Jeremiah Wilson "Jay" Nixon (s. 13. helmikuuta 1956 De Soto, Missouri) on yhdysvaltalainen poliitikko. Hän toimi Missourin osavaltion kuvernöörinä vuosina 2009–2017. Hän edustaa demokraatteja. Ennen kuvernööriksi tuloaan Nixon toimi Missourin oikeusministerinä.
Kylmäkuivaus
Kylmäkuivauslaitteisto
thumb|Työpöydän vakuumisarjakylmäkuivain. Kylmäkuivaimet voidaan jakaa kolmeen luokkaan: rotaatiohaihduttimiin eli rotavaporeihin, vakuumisarjakylmäkuivaajiin ja kaappimallisiin kylmäkuivaimiin. thumb|left|Pienestä kaappimallisesta kylmäkuivaimesta puretaan kylmäkuivattua materiaalia. thumb|left|
Rotavaporeita käytetään nestemäisten tuotteiden kuten farmaseuttisten liuosten ja kudosuutteiden kuivaamiseen. Vakuumisarjakylmäkuivaajia käytetään yleensä kuivattaessa lukuisia pieniä kuivattavan materiaalin eriä, jotka tulevat nopeasti jatkokäyttöön. Vakuumisarjakylmäkuivaajalla tuotteen kosteuspitoisuudeksi saadaan vain vähän alle 5 %, koska vain kuivauksen primaarivaihe saavutetaan. Kuivauksen sekundaarivaiheen saavuttaminen vaatii lämmittimen lisäämisen järjestelmään, jotta materiaaliin sitoutunut vesi saadaan poistetuksi ja kosteuspitoisuus alennetuksi.
Kaappimalliset kylmäkuivaimet ovat monipuolisempia ja niitä voidaan käyttää erilaisten materiaalien kuivaamiseen. Kuivattava materiaali voidaan kuivata paikallaan omassa astiassaan. Koska kaappimallisella kylmäkuivaimella saavutetaan myös kuivumisen sekundaarivaihe, lopputuotteesta saadaan kuivinta mahdollista, jolla voi olla pitkä säilyvyysaika. Astioissa (esimerkiksi injektiopulloissa) oleva kuivattu tuote voidaan sinetöidä kylmäkuivauksen päätteeksi ennen altistusta ilmalle, mikä takaa esimerkiksi rokotteille mahdollisimman pitkäaikaisen säilyvyyden.
San Diegon piirikunta
San Diegon piirikunta on Yhdysvaltojen Kalifornian osavaltiossa sijaitseva piirikunta. Sen väkiluku oli 3 095 313 vuonna 2010 ja sen pinta-ala on 11 720 neliökilometriä. Piirikunnan hallintokeskus San Diego on myös sen suurin kaupunki.
Väestö
Piirikunnan asukkaista 45,9 prosenttia on valkoisia, 33,5 prosenttia latinalaisamerikkalaisia ja 11,5 prosenttia aasialaisia. 38,8 prosenttia puhuu muita kieliä kuin englantia. 88,4 prosenttia asukkaista on Yhdysvaltain kansalaisia. Piirikunnan väestön keski-ikä on 35,7 vuotta.
Mosambikilainen musiikki
Koska Mosambik kuului ennen itsenäistymistään Portugalille, sen musiikki on toisinaan portugalilaisvaikutteista. Tärkeimmät mosambikilaisen musiikin lajityypit ovat timbila ja marrabenta.
Timbila
Timbila on Inhambanen alueella Mosambikissa elävien chopien kansanmusiikkia. Sitä soitetaan mbila-nimisillä ksylofoneilla. Eduardo Durão ja Venancio Mbande ovat tunnetuimmat timbila-artistit.
Marrabenta
Marrabenta on Maputossa kehittynyttä urbaania tanssimusiikkia. Siinä on vaikutteita mosambiklaisesta kansanmusiikista, portugalilaisesta kansanmusiikista ja länsimaisesta populaarimusiikista. Marrabenta tuli ulkomailla tunnetuksi 1980-luvulla.
Łukasz Fabiański
Łukasz Marek Fabiański (s. 18. huhtikuuta 1985 Kostrzyn) on puolalainen jalkapallomaalivahti. Hänen nykyinen seuransa on West Ham United, jonne hän siirtyi Swanseasta kahdeksalla miljoonalla eurolla 2018. Hän on ollut kummassakin seurassa selkeä ykkösmaalivahti. Swanseaan hän siirtyi Arsenalista vapaana pelaajana 2014. Arsenalissa hän pelasi seitsemän kauden aikana kansallisten cupotteluiden lisäksi 32 ottelua Englannin Valioliigassa ja 14 peliä Mestarien liigassa. Hän voitti FA Cupin 2014. Swanseassa hän pelasi neljän kauden aikana 149 valioliigaottelua eli oli poissa vain kolmesta ottelusta, joista yhdestä ulosajon seurauksena tulleen pelikiellon vuoksi. West Hamissa hän pelasi kaikki 38 ottelua kaudella 2018–2019 ja 25 ottelua kaudella 2019–2020 oltuaan lähes kolme kuukautta sivussa loukkaantumisen vuoksi. Seuraavilla kausilla hän pelasi 35, 37 ja 36 valioliigaottelua. Kotimaassaan pelatessaan hän voitti Puolan-mestaruuden Legia Varsovassa 2006.
Fabiański on pelannut Puolan maajoukkueessa 57 ottelua. Viimeksi hän on ollut mukana maajoukkueessa lokakuussa 2021. Hän kuului Puolan joukkueeseen Saksassa pidetyissä jalkapallon maailmanmestaruuskilpailuissa 2006 ja EM-kilpailuissa 2008 muttei päässyt pelaamaan kummassakaan turnauksessa. EM-kilpailuissa 2016 hän pelasi Puolan neljä viimeistä ottelua ja MM-kilpailuissa 2018 viimeisen alkulohko-ottelun. Hän istui kaikki ottelut vaihtopenkillä vuodelle 2021 siirretyissä EM-kilpailuissa.
Salvinoriinit
Salvinoriinit ovat yhdisteitä, joita esiintyy luonnossa ainakin mazatecinsalvia (Salvia divinorum) -kasvissa, jota käytetään yleisesti päihteenä. Pääasiallinen vaikuttava yhdiste on salvinoriini A.
Hiippakuntavaltuusto
Hiippakuntavaltuusto on tuomiokapitulin ohella toinen Suomen evankelis-luterilaisen kirkon hiippakuntien toimielimistä.
Hiippakuntavaltuuston jäseniä ovat vaaleilla valitut 14 maallikkojäsentä sekä 7 pappisjäsentä. Puheenjohtajana on maallikko.
Hiippakuntavaltuustovaalissa ovat äänioikeutettuja pappisjäsenten vaalissa hiippakunnan papit ja maallikkojäsenten vaalissa seurakuntien kirkkovaltuustojen tai seurakuntaneuvostojen sekä yhteisten kirkkovaltuustojen jäsenet. Seurakunnan luottamushenkilöiden äänimäärä suhteutetaan keskenään seurakuntien koon mukaan.
Tehtävät
Hiippakuntavaltuuston tehtävänä on ”tukea ja edistää kirkon tehtävän toteutumista hiippakunnassa” ja sen seurakunnissa. Lisäksi hiippakuntavaltuusto päättää sille erikseen säädetyt tehtävät. Tällaisia tehtäviä ovat:
Hiippakuntavaltuusto voi asettaa hiippakunnallista työtä varten johtokuntia.
Colorado, Kansas and Oklahoma Railroad
Colorado, Kansas and Oklahoma Railroad oli lyhytaikainen rautatieyhtiö Kansasin osavaltion länsiosassa Yhdysvalloissa. Rautatie yhdisti Scott Cityn kaupungin pohjoisessa sijaitsevaan Winonan kaupunkiin. Rautatie avattiin liikenteelle 2. heinäkuuta 1911, ja viimeinen aikataulun mukainen junavuoro ajettiin 1. marraskuuta 1917.
Alun perin rautatien nimi oli Scott City Northern, mutta siitä käytettiin myös nimeä Garden City Gulf and Northern Railroad. Yhtiö ajautui konkurssiin jo vuonna 1913, ja joutui myymään radan sekä kaluston saintlouislaiselle Commonwealth Trust and Security Companylle 175 000 dollarin hintaan elokuussa 1913. Samalla nimi muutettiin Colorado, Kansas and Oklahoma Railroadiksi.
Rautatiellä oli yhdysliikenneasemat Scott Cityssä Atchison, Topeka and Santa Fe Railroadin kanssa sekä Winonassa Union Pacific Railroadin kanssa.
Neápoli-Sykiés
Neápoli-Sykiés ( eli Δήμος Νεάπολης-Συκεών, Dímos Neápolis-Sykeón) on Kreikan kunta, joka sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kunnan pinta-ala on 12,76 neliökilometriä ja väkiluku 84 741 (vuonna 2011). Kunnan kuntakeskus on Sykiés.
Neápoli-Sykiés sijaitsee vain pari kilometriä Thessalonikin keskustasta koilliseen. Kunta syntyi, kun Ágios Pávlos, Neápoli, Péfka ja Sykiés yhdistyivät vuoden 2011 alussa Kallikrates-suunnitelman mukaisesti.
Kunnan osat
Vuoden 2011 kuntauudistuksesta lähtien Neápoli-Sykiésin kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:
Jade-buddhan temppeli
thumb|Jade-buddhan temppelin pääpiha ja pääaula. thumb|Jade-buddhan temppeli kevätlumen aikaan. Jade-buddhan temppeli on Shanghaissa sijaitseva vuonna 1882 rakennettu temppeli. Sinne on sijoitettu kaksi buddhan jadeveistosta, jotka on tuotu Burmasta.
Temppeli on ulkoisesti Song-dynastian (960–1279) tyylin mukainen, ja sitä voi harhaanjohtavasti luulla todellista vanhemmaksi. Temppeli vahingoittui tulipalossa vuonna 1918, mutta se kunnostettiin entiselleen. Veistokset eivät vahingoittuneet.
Kaksi jade-buddhan patsasta, joiden mukaan koko temppeli on nimetty, sijaitsevat Lepäävän buddhan hallissa. 96 senttimetriä korkea yhdestä jadekappalesta veistetty lepäävä buddha makaa mahonkialustalla. Se kuvaa nirvanaan vaipuvaa Sakyamuni-buddhaa.
Hakulaite
Hakulaite on elektroninen mukana kannettava laite, jolla voidaan välittää muutamien merkkien pituisia viestejä, tyypillisesti puhelinnumero. Hakulaitteita käytettiin eniten 1980- ja 1990-luvuilla ennen matkapuhelimien yleistymistä. Perinteisen hakulaitteen yleisin käyttöpaikka lienee sairaalat, joissa laitteella saatettiin välittää esimerkiksi lääkärille tieto saapua tiettyyn paikkaan. Laite näyttää numeron (jotkin myös lyhyen viestin), josta kutsutaan ja näin voi pystyä päättelemään mitä asia koskee tai vaihtoehtoisesti etsiä puhelin ja soittaa numeroon josta kutsutaan.
Nykyaikana hakulaitteita tapaa yleisimmin ravintoloissa asiakkaiden tai tarjoilijoiden kutsujärjestelmänä. Ravintolan konseptista riippuen käyttötapoja on erilaisia. Perinteisissä palveluravintoloissa kaikki pöydät saattavat olla varattuina, ja hakulaitejärjestelmän avulla odottaminen voidaan tehdä mielekkäämmäksi, kun asiakas voi mennä shoppailemaan tai baarin puolelle ottamaan alkudrinkkiä jonossa seisomisen sijaan. Joissain ravintoloissa asiakas noutaa annoksensa palvelupisteeltä, ja siihenkin käyttötarkoitukseen hakulaitteet soveltuvat erinomaisesti. Toisissa ravintolat ovat tehostaneet toimintaansa laittamalla joka pöytään minilähettimen, jota käyttämällä voi kutsua tarjoilijan paikalle.
Myös monet muut toimialat ovat löytäneet hakulaitteen keinona tehostaa henkilökunnan kommunikaatiota, palvelun nopeuttajana ja asiakasviihtyvyyden parantajana. Järjestelmiä käytetään muun muassa kaupoissa asiakkaiden ja henkilökunnan kutsumiseen, rekkaterminaalien asiakashallinnassa, jonotusjärjestelminä ja tuotantolinjoilla.
Hakulaitteissa viestit välitetään radioaaltoja pitkin.
Hakulaite tunnetaan myös nimellä piippari tai piipperi, sillä se hälyttää useissa käytöissä piippaamalla. Myös värinä ja vilkkuminen ovat hakulaitteille tavallisia hälytyksiä.
Risto Ahti (kirkkoherra)
Risto Voitto Ahti (24. maaliskuuta 1942 Somero – 20. heinäkuuta 2013) oli Ypäjän seurakunnan pitkäaikainen kirkkoherra. Ahti suoritti ylioppilastutkinnon vuonna 1962 Someron yhteiskoulussa, teologian kandidaatin tutkinnon vuonna 1967 Helsingin yliopistossa ja sai pappisvihkimyksen Turussa samana vuonna. Ahti toimi pappina ensin Salossa. Vuonna 1972 hän siirtyi Ypäjän seurakunnan kirkkoherraksi, missä tehtävässä toimi eläkkeelle jäämiseensä asti vuoteen 2012. Vuosina 2002–2010 hän oli Tammelan rovastikunnan lääninrovastina.
Ahti julkaisi seitsemän aihepiiriltään hengellistä kirjoitus- ja pakina- ja kaskukokoelmaa.
Bernard d’Espagnat
pienoiskuva|Bernard d’Espagnat vuonna 2009. Bernard d’Espagnat (22. elokuuta 1921 Fourmagnac, Lot – 1. elokuuta 2015 Pariisi ) oli ranskalainen, todellisuuden luonnetta koskevista kysymyksenasetteluistaan tunnettu fyysikko.
Levänluhdan muinaisjäännökset
pienoiskuva|Leväluhdan lähde 2013. Levänluhta tai Leväluhta on lähde Orismalan kylässä Isossakyrössä. Levänluhta tunnetaan arvoituksellisesta muinaisjäännöksestään. Ensimmäinen kirjallinen maininta Levänluhdasta on vuodelta 1674, jolloin Isonkyrön seurakunnan kirkkoherra Israel Alftanus kirjoitti Tukholmaan muinaislöytöjä tutkivalle toimielimelle paikasta, josta on löytynyt ihmisen luita "läpi aikojen". Poikkeuksellisen Leväluhdasta tekee se, että vainajat on haudattu upottamalla ruumis veteen. Veteen hautaaminen on rautakaudella ollut harvinaista kaikkialla länsimaissa, mikä tekee Leväluhdasta kansainvälisestikin tärkeän arkeologisen löydön. Kudokset ovat hajonneet vedessä, mutta luut ovat painuneet pohjalle ja peittyneet hapettomaan saveen. Siksi ne ovat säilyneet satoja vuosia.
Historia
Levänluhdasta on arkeologisissa kaivauksissa löydetty rautakaudella järveen haudatut vajaan sadan vainajan jäännökset, provinssiroomalainen kattila, solkia ja koruja. Paikalla ei ole nykyään muuta kuin muutama pieni lähde, mutta mm. biologi Harald Lindbergin 1910-luvulla tekemissä maa-ainetutkimuksissa löytyi viitteitä lumme- ja sarakasveista sekä vesikirpun jäänteistä, mitkä viittaavat laajemman vesipinta-alan olemassaoloon muinaisina aikoina. Ilmeisesti vainajat upotettiin lampeen puupaaluilla, jotka työnnettiin vainajan vaatteisiin tai kiinnitettiin kainaloihin ja jalkojen väliin upotuksen helpottamiseksi. Rautakautisia ja puusta veistettyjä paaluja on löytynyt vainajien läheisyydestä. Syy erikoiselle hautaustavalle ei kuitenkaan ole selvinnyt. Ruumiiden pehmytkudokset eivät ole säilyneet juuri lainkaan (vrt. Luoteis-Euroopan hyvin säilyneet suoruumiit). Aiemmin uskottiin, että nämä ihmiset olivat jopa aikalaisikseen poikkeuksellisen lyhytkasvuisia, miehet keskimäärin 158 cm ja naiset 147 cm. Viimeisin tutkimus (Markku Niskanen, Oulun yliopisto) on kuitenkin osoittanut että suurin osa aikuisista levänluhtalaisista oli naisia ja että heidän keskimääräinen ruumiinkokonsa on edellä esitettyä selvästi isompi eikä poikkea merkittävästi muista samanaikaisista pohjoismaisista ihmisistä.
Ihmisluiden osalta Levänluhta oli uusien ajoitusten mukaan käytössä 300-luvulta 800-luvulle. Levänluhdan merkityksestä on useita teorioita. Paikkaa on vanhastaan arveltu uhripaikaksi, jolloin vainajat voisivat olla ihmisuhreja. Tämä ei olisi aivan tavatonta, esimerkiksi germaanien ja kelttien tiedetään uhranneen joskus ihmisiä soihin, ja lasten "suolle vieminen" (sekä "urosten upottaminen") tunnetaan myös suomalaisessa tarustossa. Käsitystä vastaan puhuu kuitenkin se, että valtaosassa luurankoja ei ole väkivallan merkkejä. Paikkaa on arveltu kalmistoksi. Joidenkin arveluiden mukaan paikka voisi myös olla tautiepidemian tai nälänhädän vuoksi kuolleiden joukkohauta, mutta paikan pitkä käyttöhistoria ei sovi yksittäistä katastrofia korostavaan tulkintaan. Myöskään muualla Suomessa ei ole tutkimusten mukaan ollut tuohon aikaan laajempia katastrofeja, vaan pikemminkin päinvastoin. Viimeisin tulkinta paikasta on se, että kyse on naisten ja lasten kalmistosta (ks. esim. Wessman 2009 .) Oulun ja Helsingin yliopistojen luututkimuksissa vahvistui, että Leväluhtaan haudattiin pääasiassa naisia.
Leväluhdan luurangot
pienoiskuva|[[Suomen kansallismuseossa esillä olevia Levänluhdan vainajien kalloja.]] Mukana on lapsia, aikuisia ja vanhuksia sekä eläimiä. Ihmisten pitkänomaisen pääkallon perusteella heidän on katsottu eroavan esimerkiksi nykypäivän skandinaaveista, suomalaisista ja saamelaisista. Niskasen mukaan kyse kuitenkin oli tässäkin suhteessa varsin normaaleista rautakauden pohjoismaalaisista. Mikään ei estä, että levänluhtalaiset ovat nykysuomalaisten esi-isiä, vaikka kallonmuodossa onkin tapahtunut muutoksia.
Levänluhdasta löytynyt suhteellisen runsas eläimenluuaineisto näyttäisi kuuluvan eri ajanjaksoihin mikä viittaa Leväluhdan pitempään tai toistuvaan käyttöön. Radiohiiliajoitusten mukaan lehmänluut ovat esiroomalaiselta rautakaudelta ja hevosenluut varhaiskeskiajalta. Ainoastaan kesykanan luu on samanaikainen Levänluhdan hautojen kanssa. Eläimenluiden merkitystä Levänluhdassa tulisi tutkia tarkemmin.
Tutkimuksen mukaan ruumiiden mukana on haudattu myös arvoesineitä, joten kyse ei ole orjista. Paikalta ei ainakaan vielä vuoden 2014 kenttätöiden yhteydessä löytynyt asutuksen jälkiä. Tämä voisi viitata siihen, että muualle hautaaminen on ollut tarkoituksellista.
Geenitutkimukset
Leväluhdan luissa säilyneitä dna-pätkiä yritettiin tutkia ensimmäisen kerran vuonna 2009. Tutkijat käyttivät PCR-tekniikkaa, mutta tuloksia ei julkaistu, koska niitä oli vaikea toistaa. Myöhemmin professori Antti Sajantilan johtamissa tutkimuksissa käytettiin NGS-tekniikkaa ja onnistuttiin selvittämään neljän vainajan perimä.
Seitsemän Levänluhdan yksilön jäänteiden geenitutkimuksessa kuusi oli läheistä sukua nykyisille saamelaisille ja yksi oli läheistä sukua nykyisille liettualaisille, norjalaisille ja islantilaisille. Kolme nykyisten saamelaisten kanssa yhteistä perimää jakaneen yksilön perimä tutkittiin myös tarkemmalla tasolla. Heistä yksi oli erittäin lähellä nykyisiä saamelaisia, yksi oli jonkin verran aasialaisempi ja yksi muistutti nykyisiä virolaisia.
Leväluhdan kaltaiset paikat
Ainoa löytöpaikka, jota voidaan verrata Levänluhtaan, on Vöyrin Käldamäki, josta on löydetty kuuden vainajan jäännökset. Käldamäki ajoittunee suurin piirtein samalle ajalle kuin Levänluhta. Levänluhta koostuu useammasta lähteestä ja on aikanaan ollut lähdepohjainen lampi tai pieni järvi. Käldamäki taas on muinoin ollut umpeutuva merenlahti.
Aiheesta muualla
62.94848°N, 22.41609°W
Here We Go Again
Here We Go Again on Demi Lovaton toinen studioalbumi. Se julkaistiin 21. heinäkuuta 2009, ja sen julkaisija on Hollywood Records. Levy myi julkaisuviikollaan 108 000 kappaletta ja nousi Billboard 200 -listan kärkeen.
Kappaleesta ”Remember December” kuvattiin musiikkivideo. Kahden virallisen singlen lisäksi promosingle ”Gift of a Friend” julkaistiin 8. syyskuuta 2009 edistämään Helinäkeiju ja kadonnut aarre -elokuvan myyntiä.
Piotr Greger
pienoiskuva Piotr Greger (s. 28. maaliskuuta 1964 Tychy) on puolalainen roomalaiskatolinen piispa. Hänet vihki papiksi Katowicen hiippakuntaan Damian Zimoń 13. toukokuuta 1989, ja hänet inkardinoitiin Bielsko-Żywiecin hiippakuntaan 25. maaliskuuta 1992. Hänet nimitettiin Bielsko-Żywiecin vihkipiispaksi ja Assavan titulaaripiispaksi 22. lokakuuta 2011.
Granny D
Doris ”Granny D” Haddock (24. tammikuuta 1910 – 9. maaliskuuta 2010) oli yhdysvaltalainen liberaali poliittinen aktivisti. Hän tuli tunnetuksi marssittuaan 1. tammikuuta 1999 – 29. helmikuuta 2000 koko manner-Yhdysvaltain halki tukeakseen vaalirahoitusuudistusta. Hän keskeytti protestimarssinsa ainoastaan kerran saadakseen hoitoa nestehukkaan.
Sasha Alexander
Sasha Alexander (syntymänimeltään Suzana Drobnjakovic, s. 17. toukokuuta 1973 Los Angeles, Kalifornia) on yhdysvaltalainen näyttelijä, ohjaaja ja tuottaja.
Granny D
Granny D aloitti uransa aktivistina jo vuonna 1960 kampanjoimalla miehensä kanssa onnistuneesti Alaskassa suoritetuksi suunniteltuja ydinkokeita vastaan. Pari vetäytyi vuonna 1972 New Hampshiren Dubliniin, missä Granny D:n puoliso myöhemmin kuoli Alzheimer-komplikaatioihin.
Sasha Alexander
Lapsuus ja nuoruus
Alexanderilla on serbialaiset ja italialaiset sukujuuret. Hän aloitti näyttelemisen koulunsa näytelmissä seitsemännellä luokalla. Hän jatkoi näyttelemistä koko kouluajan läpi ja muutti New Yorkiin opiskellakseen näytelmissä. Alexander on opiskellut Etelä-Kalifornian yliopiston näyttelijäkoulussa.
Granny D
Granny D sai Yhdysvalloissa huomattavaa julkisuutta protestimarssillaan, joka päättyi hänen saavuttuaan Washingtonin kaupunkiin helmikuussa 2000. Hänelle myönnettiin muun muassa kunnia-arvo Franklin Pierce Collegesta 21. lokakuuta 2002 sekä useiden kaupungien palkintoja.
Sasha Alexander
Ura näyttelijänä
Sasha Alexander on esiintynyt useissa televisiosarjoissa ja elokuvissa. Hän teki elokuvadebyyttinsä vuonna 1997, jolloin hän esiintyi kolmessa elokuvassa. Alexander tunnetaan parhaiten Caitlin "Kate" Toddin roolistaan televisiosarjassa NCIS Rikostutkijat, jossa hän näytteli vuosina 2003–2005. Vuosina 2010–2016 hän oli toisessa pääosassa kuolemansyyntutkijana nimeltä Maura Isles televisiosarjassa Rizzoli & Isles.
Granny D
Granny D oli vuonna 2004 demokraattisen puolueen ehdokkaana Yhdysvaltain senaattiin New Hampshiresta, mutta hän hävisi ääniprosentein 66–34 republikaani Judd Greggille. Granny D:n asema naisen keskimmäisenä nimenä virallistettiin 19. elokuuta 2004. Hän tuki avoimesti Mike Gravelin ehdokkuutta Yhdysvaltain presidentinvaaleissa 2008. Hänellä on poika James sekä vuonna 2005 Alzheimerin tautiin kuollut tytär Elizabeth.
Sasha Alexander
Yksityiselämä
Alexander on naimisissa Sophia Lorenin pojan, ohjaaja Edoardo Pontin kanssa. Heillä on kaksi lasta: toukokuussa 2006 syntynyt tytär ja joulukuussa 2010 syntynyt poika.
Namyangin työläisten alue
Rautatie yhdistää kaupungin Tumenjoen vastarannalla sijaitsevaan kiinalaiskaupunkiin, Tumeniin.
Katrina Powell
Katrina Maree ”Triny” Powell (s. 8. huhtikuuta 1972 Canberra, Australia) on australialainen maahockeypelaaja. Hän voitti olympiakultaa Atlantassa 1996, jossa hän teki viimeisen maalin lukemiin 3–1 päättyneessä loppuottelussa Etelä-Koreaa vastaan, ja Sydneyssä 2000. Hän voitti maailmanmestaruuden Utrechtissa 1998. Olympialaisissa hän pelasi vielä Ateenassa 2004, kun Australia sijoittui viidenneksi.
Katrina Powell pelasi Australian maajoukkueessa 253 ottelua ja teki niissä 141 maalia. Hänet nimettiin Australian maahockeyn kunniagalleriaan (Hockey Australia Hall of Fame) vuonna 2016.
Katrina Powellin sisko Lisa Carruthers on myös maahockeyn kaksinkertainen olympiavoittaja.
Koodinmurtaja (korttipeli)
Koodinmurtaja on tavallisella 52 kortin pakalla pelattava korttipeli. Pelin voittaja, eli "koodinmurtaja", on pelaaja, joka onnistuu pitämään omat korttinsa piilossa muilta pelin loppuun asti.
Pelin alku on lähinnä pelkkää arvailua, mutta pelin edetessä pelaajien kortteja paljastuu helpottaen vastapelaajien korttien selvittämistä. Jo alussa kukin pelaaja tietää, ettei vastapelaajilla voi olla samoja kortteja, kuin itsellä on.
Alkuvalmistelut
Koodinmurtajaa pelataan 2-4 pelaajan kanssa puolella pakalla (padat ja hertat). Jos pelaajia on useampia tai jos pelistä halutaan pitkäkestoisempi, voidaan pelata koko pakalla. Maksimissaan pelaajia voi olla 8.
Pelin alku ja kulku
Korttipakan sekoituksen jälkeen jokaiselle pelaajalle jaetaan 4 korttia, joita ei näytetä vastapelaajille. Kortit laitetaan kunkin pelaajan eteen kuvapuoli alaspäin suuruusjärjestykseen niin, että jokainen on selvillä kummassa päässä on suurin ja kummassa pienin kortti. Ässä on tässä pelissä 14, eli suurin luku. Keskenään samanarvoisten korttien arvojärjestys on suurimmasta pienimpään pata ♠ > hertta ♥ > ruutu ♦ > risti♣.
Esimerkiksi, jos pelaajalla on ♠7, ♥8, ♥6  ja  ♥7 , on korttien arvojärjestys seuraava:  ♥6 < ♥7 < ♠7 < ♥8 .
Jäljelle jäävä pakka laitetaan pelialustan keskelle. Jakajasta seuraava nostaa pakan päältä yhden kortin näyttämättä sitä muille ja koettaa arvata jonkin numeron vasemmalla puolellaan istuvan pelaajan korteista. Maata ei tarvitse tietää, pelkän numeron arvaus riittää. Jos arvaus osuu oikeaan, kyseinen kortti käännetään kaikkien näkyville. Arvonsa perusteella paljastetun kortin sijainti rivissä helpottaa loppujen korttien arvaamista.
Oikein arvannut pelaaja voi joko jatkaa vuoroaan arvaamalla uudelleen saman pelaajan tai tästä seuraavan pelaajan kortin. Tai hän voi lopettaa vuoronsa laittamalla keskipakasta nostamansa kortin omaan koodiinsa oikealle paikalleen vieläkään näyttämättä sitä muille. Tämän jälkeen vuoro siirtyy vasemmalla puolella istuvalle pelaajalle ja kyseinen pelaaja nostaa pakasta kortin.
Jos pelaajan arvaus menee väärin (joko heti alussa tai jatkaessa vuoroaan), joutuu pelaaja laittamaan pakasta nostamansa kortin koodiinsa oikealle paikalleen niin päin, että kaikki näkevät sen, ja vuoro siirtyy seuraavalle.
Peli jatkuu näin, kunnes keskellä olevasta pakasta loppuu kortit ja pelaajat joutuvat paljastamaan vieressään istuvien pelaajien kortteja nostamatta itselleen ylimääräistä korttia. Peli loppuu, kunnes vain yhdellä pelaajalla on kortteja piilossa.
Mainittavaa
Peli on hyvää päättelykyvyn harjoitusta. Pelaaja joutuu miettimään mikä luku sopii paljastettujen lukujen väliin, ja mitä lukuja vastapelaajalla ei voi olla.
Huom! Arvausvuorossa oleva pelaaja ei voi laittaa pakasta nostamaansa korttia piiloon koodiinsa, jollei ole arvannut vähintään yhden pelaajan korttia oikein. Pelaaja ei voi myöskään hypätä arvaamaan muiden kortteja arvaamatta oikein heitä edeltäneiden pelaajien kortteja.
Jan Troell
Jan Gustaf Troell (s. 23. heinäkuuta 1931 Limhamn, Ruotsi) on ruotsalainen elokuvaohjaaja ja käsikirjoittaja.
Road Town
Road Town on Brittiläisten Neitsytsaarten pääkaupunki, joka sijaitsee alueen pääsaarella Tortolalla, sen keskiosissa olevan hevosenkengän muotoisen Road Harbourin sataman ympärillä. Kylän asukasluku oli 9 400 vuonna 2004.
Jan Troell
Troellin ohjaustöihin kuuluvat viisi Oscar-ehdokkuutta saanut Maastamuuttajat (Utvandrarna) ja suomalaisesta kolmoismurhaaja Juha Valjakkalasta kertova Il Capitano.
Kanadan kansallissymbolit
Kanadan kansallissymboleita ovat symbolit, joita käytetään Kanadassa ja ulkomailla kuvastamaan Kanadaa ja sen kansaa.
Kansallisvärit
Kanadan kansallisvärit ovat punainen ja valkoinen.
Ristiretkillä jokaista kansaa edusti eri väri. Ranskan väri oli punainen ja Englannin valkoinen. Näin myös Kanada otti entisten siirtomaaisäntiensä tunnusvärit käyttöönsä. Vuonna 1921 värit hyväksyttiin Kanadan virallisiksi väreiksi.
Värit ovat esillä muun muassa vaakunassa ja lipussa, joka on kokonaan punavalkoinen. Aikaisemmin vaakunan lehdet olivat vihreitä, mutta ne vaihdettiin punaisiksi vuonna 1957.
Majava
Eurooppalaisille tutkimusmatkailijoille Kanadan merkittävin kauppatuote oli kanadanmajavan turkki, jota käytettiin tuolloin paljon hatuissa. Euroopan majavakanta ei vastannut kysyntää, joten Pohjois-Amerikasta tuotiinkin sitä paljon Eurooppaan. Turkiskauppa oli niin tuottavaa, että Hudson's Bay Company laittoi majavan kuvan vaakunansa kilpeen vuonna 1678. Sittemmin majava on esiintynyt Kanadan symbolina useissa yhteyksissä, kuten Kanadan ensimmäisessä postimerkissä vuonna 1851. 24. maaliskuuta 1975 majavasta tehtiinkin Kanadan virallinen tunnuskuva.
Vaahtera
thumb|200px|Vaahteran lehti Puut olivat tärkeitä Kanadan kehityksessä, ja ne ovat edelleen tärkeitä niin kaupan, ympäristön, kuin esteettisyydenkin takia. Vaahterat ovat tärkeitä esimerkiksi niistä tehtyjen tuotteiden ja niiden kauneuden takia. Erityisesti Itä-Kanadassa vaahterat ovat tärkeitä teollisuudelle.
Vaahterasta tuli Kanadan virallinen puu 25. huhtikuuta 1996.
Vaahteranlehti
Kanadan alkuperäiskansat käyttivät vaahteran mahlaa, jota he keräsivät keväisin, jo ennen eurooppalaisten tuloa mantereelle. Monien historioitsijoiden mukaan vaahteranlehteä käytettiin jo 1700-luvulla kanadalaisena symbolina, mutta käyttö yleistyi vasta 1800-luvulla, kun lehteä alettiin laajalti käyttämään tunnuksena esimerkiksi virallisissa yhteyksissä.
Nykyään vaahteranlehti esiintyy muun muassa Kanadan lipussa, vaakunassa ja pennin kolikossa. Vuosina 1876–1901 se esiintyi peräti kaikissa Kanadan kolikoissa. Kun Kanadan uusi lippu julistettiin käyttöön vuonna 1965, tuli vaahteranlehdestä Kanadan merkittävin symboli.